डेविड वॉर्नर पर बुधवार को प्रतिबंध लगाए जाने के बाद ये कयास लगाए जा रहे थे कि उनकी जगह शिखर धवन को हैदराबाद का कप्तान बनाया जा सकता है लेकिन ऐसा नहीं हुआ और हैदराबाद ने कीवी दिग्गज पर भरोसा जताया है। सनराइजर्स हैदराबाद ने इसकी जानकारी ट्विटर पर देते हुए केन विलियम्सन को कप्तान बनने की बधाई दी। जवाब में केन विलियम्सन ने भी कहा, 'मैंने इस सीजन के लिए कप्तानी की जिम्मेदारी मंजूर कर ली है। ये प्रतिभाशाली खिलाड़ियों के बीच एक अच्छा मौका होगा। मैं चुनौतियों के लिए उत्साहित हूं।'